
DANKI NA E E COOPERACION NOBO CU UMC UTRECHT 


HOSPITAL TA SIGUI MARCA HISTORIA Y AWO CU E 
PROME OPERACION DI HIGRA UZANDO SONOPET 

CAFT TA PIDI 
GABINETE WEVER 
CROES FECHA DI 
INTRODUCCION DI BTW 


CASO DE MOS TA MUSTRA UN 
DIFERENCIA CU CASO AVESTRUZ 
OM A EXIGI 22 
LUNA DI PRIZON PA 
POLITICO HULANDES 


CAYA BETICO CROES 
TA SIGUI DETERIORA 
SIN INDICACION CU 
LO BIN CAMBIO 


E TA BIRANDO UN ‘GHOST TOWN’ 

B 
arimento di COHO for di mesa, ta nifica cu durante di 
cualkier diferencia di opinion riba cualkier asunto, e tres 
paisnan den Caribe lo no tin mesun derecho pa forma parti 
den e decision final si tin diferencia di opinion riba cualkier 
punto. 


Alexandra van Huffelen a informa Tweed Kamer siman pasa 
cu gobierno di Hulanda lo keda cu e ultimo palabra y lo por 
dicidi riba cualkier diferencia cu lo por tin y hasta a mustra 
cu si e islanan no tene nan mes na palabracionnan haci, lo 
para tur financiamento pa cu e islanan aki. 


Pues e expresion aki ta bisa hopi, esta cu e tolerancia di Den 
Haag cu tanto Prome Minister y Minister di Finansa di Aruba, 
a caba y den futuro lo tuma accionnan mas concreto contra 
di gabinete Wever Croes II y Aruba, si no cumpli cu palabra- 
cionnan haci. 
Cu nombramento di drs. Lidewijde Ongering como Presidente 
di CFT entrante prome di Februari 2023, e Secretario di 
Estado van Huffelen ta sigui mustra cu lo no tin espacio pa 
ningun tipo di wega of excuus mas y cu si Aruba no cumpli, 
ta Hulanda ta dicidi. 
Den e conseho di dia 20 di December ultimo, ya caba por 
mira cierto advertencia dirigi na gabinete Wever Croes pa 
loke ta ehecucion di varios palabracion y protocol haci den 
pasado. Ongering tin amplio experencia y e ta ser mira pa 
van Huffelen cu su experencia amplio, como e persona fuerte 
pa e posicion di Presidente di CFT. 


Den e conseho di dia 20 di December, 
CFT ta mustra gobierno di Aruba lo siguiente: 
“Ook omdat het belastingplan pas op 15 december 2022 
door de Staten is goedgekeurd, dienen zo snel mogelijk door 
middel van een begrotingswijziging (BW) aanpassingen van 
de begroting plaats te vinden. 
Het CAft acht het daarnaast van belang dat verduidelijkt 
wordt wanneer de belasting op de toegevoegde waarde 
(BTW) alsnog wordt ingevoerd, om tot een effectief en 
robuust belastingstelsel te komen. De voorgestelde wijzig- 
ingen in de indirecte belastingen zijn immers van tijdelijke 
aard.” 


Pues cu otro palabra CFT y gobierno Hulandes kier mira a 
corto plaso e plan di gabinete Wever Croes II cu e fecha 
caminda lo introduci e BTW cu lo bay percura pa ainda mas 
inflacion pa pueblo. 


HUISWERK 
Den su rapport CAft a conclui cu gobierno di Aruba a tuma 
un bon paso presentando un presupuesto cu tabata cumpli 
cu e norma stipula pa e saldo financiero. 


Sinembargo ta keda e incomodidad caminda gobierno di 
Aruba, no a presenta un bon plan substancia di impuesto 
y a base di LAft artikel 11 lid 2 y lid 3 di LAft, a presenta un 
lista di cambio cu CAft kier mira gobierno di Aruba imple- 
menta mas pronto posibel. 


1. Licht toe waarom het optimistische scenario van DEZHI 
wordt gehanteerd en welke waarborgen worden ingebouwd 
in de begroting om eventuele tegenvallers op te vangen. 


2. Geef een (meerjarige) cijfermatige onderbouwing van de 
maatregelen uit het Belastingplan 2023, inclusief de impact 
van de voorgestelde maatregelen op de uitvoering. 


3. Licht toe wat het tijdspad is voor de invoering van de BTW 
en welke maatregelen worden genomen om dit zo spoedig 
mogelijk te effectueren. 


4. Licht toe welke besparingen met een meerjarig effect 
worden doorgevoerd voor de lastencategorieën subsidies, 
overdrachten en bijdragen. 


5. Gebruik de bevindingen uit de doorlichting van de overhe- 
idsentiteiten om de landsbijdragen aan overheidsentiteiten 
vanaf 2023 structureel te beperken. 


6. Kom reeds in 2023 tot aanvullende structurele bespar- 
ingen in de zorg van AWG 60 miljoen waarmee een volgende 
stap wordt gezet in het duurzaam houdbaar maken van het 
Arubaanse zorgstelsel. 


Het CAft verzoekt u op basis van artikel 11 lid 4 van de LAft 
binnen 14 dagen, dus uiterlijk op 3 januari 2023, aan te 
geven in hoeverre en op welke wijze rekening zal worden 
gehouden met de in dit advies opgenomen aanbevelingen. 


E fecha a pasa caba y no ta conoci si gabinete Wever Croes 
II a cumpli cu e exigencia aki y si esaki no ta e caso, ki conse- 
cuencia esaki lo tin pa Aruba. 


CAft ta pidi gabinete Wever Croes 
fecha di introduccion di BTW 

A 
WEMainta siman pasa a publica di e caso di e politico y 
miembro di parlamento Richard de Mos, kende tabata 
wordo sospecha di a faborece sponsornan di su partido po- 
litico cu diferente decision cu el a tuma. 


Mientras cu a ser mustra cu e caso aki ta casi igual cu loke 
Aruba conoce como casonan Ibis y caso Avestruz, e forma 
di procede di Ministerio Publico den e caso aki, ta bolbe crea 
duda den e forma di procede di Ministerio Publico di Aruba 
den e casonan menciona. 


Ministerio Publico den e caso contra di e “wethouder” y 
politico de Mos a exigi un castigo di prizon di 22 luna contra 
di e politico y tambe a pidi Hues pa prohibi e sospechoso 
pa un periodo di cuater aña, cu e lo no por e no por carga 
responsabilidad pa ningun cargo publico. 
Contrario na e casonan Ibis di Paul Croes y Avestruz di 
Benny Sevinger, e caso contra de Mos Ministerio Publico a 
presenta pruebanan contra de Mos cu parcialmente ta igual 
cu e investigacion haci den e casonan di Croes y Sevinger, 
señalando un comunicacion continuo entre de Mos y algun 
comerciante, pa loke ta app-, mail y yamadanan telefonico. 
Ningun momento sinembargo,Ministerio Publico a confirma 
si e comunicacion aki tabata contene informacion caminda 
e comerciantenan lo ta pidi fabor na e politico de Mos of cu 
e parlamentario lo a ricibi placa for di nan. 


Fuera di de Mos tin otro tres persona acusa di ta forma parti 
di un organisacion criminal, entre nan un otro parlamentario 
kende tabata miembro di mesun partido politico cu de Mos y 
contra di esaki Ministerio Publico a exigi un castigo di prizon 
di 16 luna di cual seis luna ta condicional. 
Ministerio Publico a acusa e politico cu el a presiona parla- 
mentario Liesbeth van Tongeren pa e haya informacion cu lo 
beneficia sponsornan di e partido di de Mos. 


SIMILARIDAD 
Den casonan di IBiS y Avestruz tambe Ministerio Publico a 
presenta pruebanan cu nan mes a crea a base di contactonan 
cu comerciantenan y caminda a presiona sospechosonan 
den e caso di Avestruz, cu detencion na KIA di varios siman, 
pa nan declara contra di Parlamentario Benny Sevinger, algo 


cu nan a haci tambe den e caso di Paul Croes. 
Ta bon pa no ta aki un similaridad den e lenguahe di 
Ministerio Publico den e caso di de Mos y Ministerio Publico 
aki na Aruba den caso di Sevinger. 


OM Den Haag: 
“Volgens het OM was er in het geval van De Mos sprake van 
vriendjespolitiek, die “destructief” is voor de maatschappij 
en tot “verrotting van het democratisch proces” leidt. 
“Integere burgers worden weggespeeld, de werking van de 
rechtstaat wordt aangetast.” 
Ministerio Publico cu tambe ta haci su mes culpabel na 
accionnan dudoso den un of otro investigacion, tambe ta 
haci su mes culpabel na “de werking van den rechtstaat 
wordt aangetast” loke tambe ta algo hopi serio, sigur ora cu 
ta manda un sospechoso prizon, violando su derechonan, 
abusando di e poder di e sistema hudicial, pa trata di saca 
informacion cu Ministerio Publico kier haya pa acusa un of 
otro persona. 
Otro similaridad den e caso di de Mos cu esunnan di IbiS 
y Avestruz ta caminda ta papia cu de Mos lo kier a privi- 
legia dor di pasa informacionnan di departamentonan di 
gobierno pa nan, loke segun Ministerio Publico a bisa cu e 
comerciantenan aki lo a gana miyones di euro. 


Sinembargo ta keda ridiculo ora cu e mesun Ministerio 
Publico mustra cu de Mos a haci esaki pa su sponsornan a 
cambio un suma di 113 mil euro cu e comerciantenan aki a 
sponsor su partido cune!! 


Caso de Mos ta mustra un diferencia cu caso Avestruz 
OM a exigi 22 luna di 
prizon pa politico Hulandes 

E 
cooperacion entre Horacio Oduber Hospital (HOH) y 
Universitair Medisch Centrum na Utrecht (UMC Utrecht) 
a drenta na vigor oficialmente prome di januari. Den cuadro 
di esaki a bin cu un aparato specialmente pe specialisacion 
di neurocirugia pero cu tambe por wordo uza pa cirugia di 
higra, esta un Sonopet di e compania Stryker. 


Ciruhano Jan Ringers tin 10 luna caba trahando na Hospital 
y ta custumbra cu e aparato Sonopet caba na Hulanda. 
Pues, ora cu tabatin un pashent pendiente pa bay afo pa 
kita tumor di higra el a bisa cu esaki no ta necesario ya cu 
a caba di haya e aparato aki na HOH. Dokter Ringers hunto 
cu e team di OK a haci e operacion na HOH mes cu a resulta 
uno exitoso y loke ta haci’e momento aki mas special ainda 
ta cu te prome pa Caribe Hulandes. 


Ciruhano Yuri Casseres, ciruhano y medisch manager 
na HOH ta conta cu awe ta un dia importante pa Hospital 
pasobra no mester a manda un pashent afo. Danki ne coop- 
eracion cu Hospital tin cu UMC Utrecht pa loke ta neuro- 
cirugia a obtene e aparato aki. E aparato ta originalmente 
destina pa e neurociruhano haci operacionnan di cerebro. 
Pero e ciruhanonan general tambe por haci uzo di esaki cu 
ta haci e aparato aki uno hopi diverso. Danki na Ringers cu 
ta un ciruhano specialisa den higra y pancreas awe a logra 
otro paso pa dilanti pa Hospital. Ringers tin experiencia caba 
pe operacionnan aki, hasta pa transplante di higra. Hospital 
lo continua haci mas operacion uzando e sonopet cu dokter 
Ringers, e neurociruhanonan y ful e team di OK. 


Ta hopi contento cu a logra esaki ya cu sigur e lo ta na bene- 
ficio di e pashent si por duna e pashent cuido aki mes y e 
por recupera despues trankil na cas hunto cu su sernan keri. 
Dokter Ringers ta conta cu e tabata bin Aruba caba como 
waarnemer y awo cu e ta vast, e ta hopi contento cu Hospital 
a logra haya e aparato aki pa asina e por haci hopi otro oper- 
acion na Aruba mes y pues no mester manda pashent afo. 
Ora e gastroenterologo a atende e pashent y a mira tur indi- 
cacion cu tin mester un operacion pa kita tumor a prepara 
pe pashent bay afo. Ringers no a haya cu esaki tabata nece- 
sario mas mirando cu a caba di haya e aparato Sonopet y cu 
e mes ta haci e operacion aki pa trinta aña caba pues awo 
tin experticio na Aruba mes pa opera y kita tumor. 


El a comenta cu e operacion a bay perfecto. “Pa e operacion 
aki a haci uzo di diferente aparato cu nan tin caba y tambe 
e aparato nobo aki, esta e Sonopet. E aparato ta traha cu’n 
sistema ultrasoon cual ta duna pulsonan (trilmento) y door 
di controla esakinan por corta y elimina pida di weefsel hopi 
preciso den e higra. Esaki ta minimalisa daño na higra y 


tambe limita perdemento di sanger. Pe motibo aki e pashent 
tambe tin un admision mas cortico y e recuperacion ta mas 
lihe.” Pues, di e manera aki Ringers a logra kita tumor for di 
e higra di e pashent. 


Director di Hospital, Jacco Vroegop, ta conta cu e aparato 
aki ta yuda den diferente operacion grandi y cu danki na AZV 
y e cooperacion entre HOH cu UMC Utrecht a logra adkiri e 
aparato aki. E cooperacion cu UMC Utrecht ya caba a duna 
su fruto comienso di e luna aki y awe atrobe y lo sigui amplia 
mas ainda durante e proximo tempo. Esaki ta contribui gran- 
demente na cuido medico di Aruba y lo trece mas oportuni- 
dadnan pa servicio na beneficio di nos pashentnan. Ademas, 
ta demostra e dedicacion di HOH pa cu su pashentnan y su 
compromiso na salud publico di Aruba pero tambe ne region 
di Caribe Hulandes. 


Danki na e e cooperacion nobo cu UMC Utrecht 


Hospital ta sigui marca historia y awo cu e prome operacion di higra uzando Sonopet 

N 
et prome cu cambio di aña, esta dia 29 di December, 
Minister di Asuntonan Economico, Geoffrey Wever, den 
un declaracion na medionan di comunicacion, a informa cu 
e destaho relaciona cu trabounan infrastructural pa revitali- 
sacion di Oranjestad su fase1, a tuma luga. 
Na mesun momento e mandatario a anuncia cu Arubaanse 
Wegenbouw Mij NV a presenta e miho oferta y cu e compania 
lo inicia cu reunion di trabou den prome siman di Januari 2023 
pa determina e fecha exacto pa comienso di e trabounan. 


Segun e mandatario a declara e tempo ey, e prome fase 
aki lo tin un duracion di 50 dia pero caminda e compania 
lo efectua trabounan den Columbusstraat, e cruzada di 
Ooststraat y Wilhelminastraat y henter Wilhelminastraat. 
Loke no a bin dilanti den e declaracion di Minister Wever 
prome cu cambio di aña, ta ki tempo ta inicia dialogo cu 
comerciantenan en general riba kico lo sosode cu Caya 
Betico Croes y resto di centro di Oranjestad pa loke ta e 
aspecto comercial. 
Na e momentonan aki, practicamente 60% den negoshinan 
den centro di Oranjestad a cera nan porta, edificionan ta 
bandona y ta den estado di decadencia y gobierno hunto 
cu e sector comercial, tin cu sinta hunto pa mira kico lo bira 
futuro comercial di caya grandi y henter e centro di ciudad. 


Por a mira algun edificio nobo a ser construi cu lo bira 
oficina sea pa huur of caminda lo establece un of otro 
negoshi administrativo of di ley pero negoshinan mes cu for 
di pandemia a dal porta cera, no ta dunando indicacion cu 


nan lo habri porta atrobe. 


REALIDAD 
Realidad di bida di e abandono aki di centro di Oranjestad, 
principalmente Caya Betico Croes y cayanan alrededor, ta 
cu hopi negoshi a move bay establece nan mes caminda nan 
a bira mas accesibel pa e consumido. 


Ehempel grandi di esaki ta e desaroyo impresionante cu a 
tuma luga for di rotonde di Ponton rumbo pa Noord y aki por 
papia e desaroyo aki ta sigui bay pasa Turibana bay, cant- 
idad di negoshi cu a habri nan porta riba e caminda prin- 
cipal aki. 
Negoshinan di tur tipo, tanto di servicio, di paña, un serie di 
negoshinan di cuminda, servicionan di salud caminda por 
a mira cu hopi comerciante a cumpra sea un cas of tereno 
bashi pa establece nan negoshi. 


E desaroyo aki por mira riba e caretera principal di Tanki 
Leendert bayendo ariba, Paradera y Piedra Play y tambe 
pasando den Santa Cruz y Savaneta caminda negoshinan di 
tur sorto a establece nan mes for di e centro di Oranjestad, 
cu pa hopi decada tabata e centro comercial mas grandi cu 
Aruba tabata conoce. 
Den caya principal di Oranjestad, gobierno a permiti trafico 
pasa atrobe, den un intento pa haya mas consumido pasa 
den centro manera tabata antes pero esaki no a refleha su 
mes mucho den aumento di benta desde cu a cambia esaki. 
E ta un bista tristo y awor cu a dicidi cu tram no ta core mas 
den centro hasta turistanan no ta yegando mas den e centro 
aki y por mira claramente e lucha cu negoshinan estableci 
den caya principal aki ta pasando aden. 


Di institucionnan bancario, di negoshinan di paña, sapato 
pa barberia te cu salon di beyesa, e cantidad di negoshinan 
ta sigui bandona centro di ciudad y tanto Minister Geoffrey 
Wever como su gobierno, tin cu busca un forma pa atende 
cu e desaroyo serio aki prome cu yega e momento cu den 
Caya Betico Croes lo no conta cu mas cu 10 pa 15 negoshi. 


Caya Betico Croes ta sigui deteriora 
sin indicacion cu lo bin cambio 


E ta birando un ‘ghost town’ 

EXECUTORIALE VERKOOP 


Ten overstaan van notaris mr Chamila Agnella Tromp of haar 
waarnemer zal op VRIJDAG 24 FEBRUARI 2023 om 10:00 
uur 
's-morgens 
bij 
de 
Kamer 
van 
Koophandel 
(Auditorium) aan de L.G. Smith Boulevard 10, Oranjestad, 
Aruba, in één zitting bij opbod en afslag in het openbaar worden 
verkocht, ex artikel 3:268 van het Burgerlijk Wetboek van 
Aruba: 


HAVENSTRAAT 36 


Een commercieel tweeverdiepingspand staande op een complex van 5 
eigendomspercelen en 2 erfpachtspercelen gelegen aan de Havenstraat 
te Aruba, te weten: 
- een perceel eigendomsgrond groot 142 m2, kadastraal bekend als 
Eerste Afdeling Sectie A nummer 396; 
- een perceel eigendomsgrond groot 95 m2, kadastraal bekend als 
Eerste Afdeling Sectie A nummer 398; 
- een perceel eigendomsgrond groot 59 m2, kadastraal bekend als 
Eerste Afdeling Sectie A nummer 579; 
- een perceel eigendomsgrond groot 125 m2, kadastraal bekend als 
Eerste Afdeling Sectie A nummer 580; 
- een perceel eigendomsgrond groot 178 m2, kadastraal bekend als 
Eerste Afdeling Sectie A nummer 815; 
- het recht van erfpacht tot 6 mei 2058 op een perceel domeingrond 
groot 354 m2, kadastraal bekend als Eerste Afdeling Sectie A nummer 
581; 
- het recht van erfpacht tot 6 mei 2058 op een perceel domeingrond 
groot 46 m2, kadastraal bekend als Eerste Afdeling Sectie A nummer 
1040. 
Minimum inzetprijs: Afl. 1.900.000,00 (inclusief 
kosten en belastingen) 
**ALLE KOSTEN EN BELASTINGEN IN VERBAND MET DE AANKOOP OP DE 
VEILING ZULLEN UIT DE KOOPOPBRENGST WORDEN VOLDAAN EN DERHALVE 
NIET SEPARAAT IN REKENING WORDEN GEBRACHT AAN DE VEILINGKOPER** 
- Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 9 februari 2023 
ten 
kantore 
van 
NewLeaf 
Notary 
of 
via 
email 
auction@newleafaruba.com. Het biedingsformulier is zowel op het 
kantoor 
van 
NewLeaf 
Notary 
alsmede 
op 
de 
website 
www.newleafaruba.com verkrijgbaar. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


M 
inisterio di Husticia diahuebs manda un 
declaracion den cual ta informa cu riba 
diamars 31 januari 2023 a tuma luga e di tres 
reunion tecnico tocante reapertura di frontera 
entre e paisnan den Reino y Venezuela desde 
cu a cera frontera na 2019. 


Conforme e declaracion mutuo cu previamente 
a keda acorda dia 13 di december 2022, e 
consultanan ta trata e reapertura gradual di e 
frontera maritimo y aereo. 
Durante e reunion Aruba tabatin e oportunidad 
mescos cu cada pais pa trece su exigencianan 
y condicionnan dilanti pa e reapertura di e fron- 
tera maritimo. A trata ampliamente e situacion 
di botonan chikito (‘barquitos’) cu produc- 
tonan for di Venezuela pa Aruba, considerando 
e diferente circunstancianan di cada pais esta 
Aruba, Boneiro y Corsou. Tambe a trata otro 
formanan di trafico maritimo. Alabes a discuti 
tocante un tratado di Duana entre e paisnan di 
Reino y Venezuela. 


Proximamente lo sigui trata y intercambia mas 
informacion pa percura pa institui e proce- 
duranan di control y verificacion necesario. 
Asina cu ricibi informacionnan necesario y ta 
cumpli cu e rekisitonan presenta na Venezuela, 
Gobierno di Aruba por propone un fecha 
concreto pa reapertura di frontera maritimo. 
Den e proximo periodo lo sigui traha riba e 
puntonan tecnico pa yega na un apertura sigur 
y gradual di e frontera. 


Gobierno: 


Lo sigui intercambia 
informacion pa 
proceduranan di control 
pa apertura frontera 

E 
siman aki Prome Minister Evelyn Wever - Croes tabata 
den Parlamento pa duna un splicacion amplio y contes- 
ta preguntanan tocante e acuerdo cu Aruba, Corsou, Sint 
Maarten y Hulanda a yega na dje recientemente cu ta haci 
cu COHO no lo wordo introduci. Manera a anuncia reciente- 
mente, e paisnan den Reino a yega na acuerdo den liñanan 
grandi cual ta haci cu COHO no lo wordo introduci mas y na 
su luga ta bin cu un “Onderlinge Regeling” 
Prome Minister Wever - Croes a splica di e situacion cu a 
conduci na e propuesta di Hulanda pa bin cu COHO. 


Na luna di juni 2022 tabatin un ‘bestuurlijk overleg’ na Aruba 
conhuntamente cu Prome Minister di Aruba, Corsou y Sint 
Maarten hunto cu Secretario di Estado Alexandra van Huffelen 
caminda cu cada pais a presenta un otro alternativa. Aruba 
su alternativa tabata pa bin cu un ‘Onderlinge Regeling’. 
Durante e reunion aki a tuma e decision cu e alternativa di 
Aruba ta esun cu ta conta cu mas sosten y cu Aruba, Corsou 
y Sint Maarten lo sigui traha riba e ‘Onderlinge Regeling’ pa 
mira si por yega na un areglo completo. Tur ekipo a traha 
hopi duro y na januari 2023 tabata tin un otro ‘bestuurlijk 
overleg’ cual a tuma luga na Sint Maarten, caminda a aproba 
den liñanan grandi e ‘Onderlinge Regeling’. E meta ta pa 
yega na un acuerdo y por firma na maart 2023. 


Prome Minister Wever - Croes a expresa cu e resultado aki 
ta mas aceptabel cu locual tabatin anteriormente pa motibo 
cu e ta duna mas realse na Aruba su Constitucion, nos siste- 
manan di ley y mas respet na nos Parlamento. E Onderlinge 
Regeling no ta cambia nada di e contenido di e landspakket 


pasobra esaki ta un areglo riba su mes. E COHO lo a bin 
banda di dje pa maneha con e trabounan ta tuma luga pa cu 
e reformanan. 


Prome Minister a sigui splica cu lo sigui informa Parlamento 
manera a bin ta haci durante e dos añanan aki. Cada kwartaal 
ta informa Parlamento di e uitvoeringsagenda y na fin di e 
kwartaal ta duna Parlamento un uitvoeringsrapportage pa 
nan por wak kico logra y kico falta. Ademas, den e ultimo 
kwartaal di 2022 a bin cu henter e ekipo di trekkers pa duna 
mas informacion. 
Por ultimo, Prome Minister a expresa cu e reformanan ta 
importante pasobra nan ta haci Aruba mas fuerte y mas 
resiliente cu si cualkier cos pasa den futuro, Aruba lo no 
cay asina duro manera cu tabata e caso cu e pandemia. 
Consehero di gobierno sr. Carlos Guiamo a duna tambe un 
presentacion di e diferencianan den e dos areglonan. Den 
un siguiente articulo lo elabora mas riba esaki. 


C 
uerpo Policial ta informa pa e parada di mucha di Oran- 
jestad diadomingo 5 februari 2023, publico por pone 
stoel y banki diasabra 4 februari 2023 despues di 12or di 
merdia. 
Cuerpo Policial a tuma nota cu na varios caminda riba e 
ruta tin stoel, banki, cabuya etc. poni caba. Esnan cu a pone 
esakinan pasa kita nan mas pronto posibel. Polis lo cuminsa 
controla y lo kita esakinan. 


TUMA NOTA: 
Por pone solamente stoel y banki. Esakinan mester kita 
nan di biaha despues di e parada y mester laga e luga limpi 
tambe. NO ta permiti pa pone bloki, staca, cabuya, etc. y lo 
kita eseynan mesora si controla y haya esakinan. 
Cuerpo Policial Aruba t’ey pa e orden publico como tambe 
siguridad di cada un persona. 
Ban laga nos muchanan gosa di nan parada . Percura pa 
suficiente likido manera awa, fruta , sunblock y nan earplugs 
Ban cuida nos muchanan y celebra carnaval consciente- 
mente. Ta atento cu durante temporada di carnaval Faya bo 
Haya ta na vigor! 


Prome Minister: 


A logra kita COHO ya cu tur islanan a 
bay na fabor di “Onderlinge Regeling” 


Diasabra despues di 12:00 
merdia por reserva luga 

M 
inister di Labor Glenbert Croes tabata tin e grato placer di reuni cu 
e director di International Labor Organization (ILO) pa e region Ca- 


Minister Glenbert Croes: 


A trata e tema di “trabou decente” durante un reunion cu ILO 


ribense, sr Dennis Zulu y e director suplente 
sr. Lars Johansen aki na Aruba. E tema prin- 
cipal di e reunion aki tabata e tema di “tra- 
bou decente” cu ta un agenda cu gobierno di 
Aruba ta sostene firmemente. Trabou decente 
ta significa salario, trato, progreso, ambiente 
na trabou y oportunidad decente pa tur tra- 
hado. Tambe bienestar, salud, siguridad, y pa 
cada trahado na pia di trabou ta ancra den e 
ley di ARBO. Minister Croes a indica cu e ley di 
ARBO a wordo aproba den Dialogo Tripartiet 
Social Laboral y pa Conseho di Minister caba 
y ta rumbo pa haya su forma legislativo pa e 
yega Parlamento pa asina por haya un apro- 
bacion. 
Pa Gobierno di Aruba ta importante pa e recu- 
peracion economico di pais Aruba traduci su 
mes den progreso pa trahadonan, dunadonan 
di trabou y pa comunidad en general. Pa cu 
esaki, gobierno ta uza su participacion na ILO 
pa pidi nan apoyo den tur sentido di palabra. 
Gobierno ta gradici ILO pa e apoyo cu ya nan a 
brinda pais Aruba y ta den proceso pa analisa 
con pa carga e apoyo aki, pa e no transforma 
den decisionnan cu por afecta bienestar di 
trahado y/of dunado di trabou. Gobierno lo 
mester busca solucionnan cu un sentimento 
di solidaridad y comprension y pa cu esaki ta 
pidi asistencia di ILO pa medio di nan expe- 
riencia brinda e plataforma necesario pa por 
haci esaki. 


“E tabata un reunion positivo. Mi ta spera cu 
Aruba por sigui siña di tur e experiencia cu ILO 
tin, pa bienestar y progreso di e comunidad en 
general” Minister Croes a expresa. 

A 
yera mainta, Minister di Husticia y Asuntonan Social Sr. 
Rocco Tjon a firma un acuerdo cu Elmar N.V. pa hacie 
posibel pa por ekipa ambos ruta di carnaval, esta esun di 
San Nicolas como tambe esun di Oranjestad, cu camaranan 
di siguridad. Ta trata di un proyecto piloto innovativo, mi- 
rando cu nunca antes esaki a wordo haci, cual ta un metodo 
sumamente di balor agrega pa cu Cuerpo Policial. 


Segun e mandatario, e temporada di carnaval, ta uno suma- 
mente druk pa Cuerpo Policial, pa e motibo ey, ta percura 
pa facilita nan trabou, a traves di e camaranan di siguridad. 
Pues, na un manera mas eficiente y eficaz, nan por wordo 
dirigi na momento cu esaki capta señalnan cu tin cierto 
disturbionan pasando. Di otro banda a traves di e cama- 
ranan aki, nos ta garantisa mucho mas siguridad pa tur e 
mirones cu ta bay gosa di carnaval. 


Manera a menciona, esaki ta e prome biaha cu Ministerio 
di Husticia ta ehecuta un proyecto piloto asina. Sin mas, 
ta importante pa menciona cu e tipo di proyectonan aki ta 
imposibel pa ehecuta for di un solo ministerio, pues, nos ta 
agradecido pa e colaboracion cu nos a ricibi for di Ministerio 
di labor y energia encarga pa colega Minister Glenbert Croes. 
Pa recapitula, e prome fase pa loke ta camaranan di sigur- 
idad ta den pleno ehecucion pa e high-rise specificamente 
beach-side area. Recientemente, a firma e MB pa e proyecto 


di camara di siguridad pa e high-rise hot zone area como 
tambe pa e caya principal di San Nicolas. A aproba pues 
e instalacionnan pa caya principal di San Nicolas, cual lo 
inicia otro siman. Despues di esaki lo haci un evaluacion pa 
y a base di e evaluacion lo continua pa fase cuater pa loke 
ta e camaranan di siguridad pa nos careteranan publico pa 
asina garantisa siguridad riba nos careteranan. 


Por ultimo, Minister Tjon a clausura cu palabranan di pabien 
na ambos Elmar N.V. y na Cuerpo Policial pa cu e proyecto 
aki. For di Ministerio di Husticia y Asuntonan Social lo sigui 
traha pa eleva siguridad pa nos comunidad. 


Minister Rocco Tjon: 


A firma acuerdo cu Elmar N.V. pa instalacion di 
camaranan di siguridad riba ambos ruta di carnaval 


N 
a november 2022 WEB a inicia desmantelacion di tanki 
di awa di Alto Vista. E desmantelacion tawata exitoso y 
awor ta sigui cu e fase di preparacion di construccion di e 
tanki nobo. E trabou di preparacion ta tuma luga durante e 
periodo di 6 di februari y fin di april 2023. E trabou ta encera 
cobamento di e tereno y prepara esaki pa pone fundeshi di 
e tanki nobo. E trabounan lo tuma luga 6 dia pa siman entre 
7:00 AM y 6:00 PM. 


Habitantenan den vecindario lo por nota trafico di ekipo pisa 
den e area. Tambe ta existi e posibilidad di disturbio di ruido. 


Pa limita e molester di stof, lo percura pa tene e tereno muha 
cu regularidad. Di antemano WEB ta pidi disculpa y ta spera 
di por conta cu comprension di habitantenan. 
En caso di pregunta of cu ta nota algo straño den e area, por 
tuma contacto cu WEB su Call Center na tel. 280-4600, of 
por manda un WhatsApp, pa WEB Aruba Chat na 525-4600. 


E proyecto di Tanki Alto Vista ta forma parti di WEB su 
proyecto ‘Upgrade Aruba Water Distribution Network’; un 
proyecto grandi cu ta encera renobacion di tankinan, pomp 
y tuberia rond nos isla, pero tambe den planta di WEB. 


Despues di desmantelacion di e tanki bieu 


Preparacion di tereno pa construi tanki 
nobo di Alto Vista ta inicia 6 di februari 

T 
a prome biaha den historia di Aruba cu un dele- 
gacion asina grandi di Representantenan di organ- 


Representantenan di 9 agencia di 
Nacionnan Uni ta na Aruba e siman aki 


isacionnan di Nacionnan Uni ta di bishita di trabao na Aruba. Esaki 
net despues di e bishita di e famia Real. Un siman hopi activo y un 
otro siman mas di hopi importancia. 
E Representantenan di e agencianan di Nacionnan Uni ta bishita 
Aruba pa cera conoci cu Aruba y asesora con pa por asisti Aruba 
y sondea con pa complementa otro programanan existente na 
Aruba manera e landspakket entre otro. Nacionnan Uni tin un 
experiencia amplio y profundo pa locual ta trata e maneho den 
islanan chikito ya cu nan ta brinda sosten na mas di 50 isla na 
nivel Mundial. P’esey mes Gobierno di Aruba ta masha contento cu 
e bishita di expertonan di agencianan clave pa Aruba su Desaroyo 
Sostenible. 
Riba agenda, e representantenan a reuni cu Ministernan diahuebs 
mainta, y cu hefenan di departamento y beleidsmedewerkers 
di Gobierno. Nan lo reuni cu Sociedad Civil y tambe lo tin nan 
programa separa. 


Prome Minister Evelyn Wever-Croes, den nomber di Gobierno di 
Aruba ta yama bon bini na e Resident Coordinator di Nacionnan 
Uni pa Aruba, Corsou, St. Maarten, Trinidad y Suriname, mr. Denis 
Zulu y representantenan di organisacionnan di Nacionnan Uni y 
alabes ta gradici nan pa nan bishita di trabou na Aruba y pa cera 
conoci mas di cerca cu e desaroyonan na nos pais. “Den un aña 
di union y positivismo pa un Aruba mas fuerte y mas resiliente, ta 
importante tur sosten cu nos por haya di expertonan clave pa e 
desaroyo sostenibel di Aruba”, Prome Minister a expresa. 

R 
ecientemente, durante dos diferente control di Aduana, ambtenaar- 
nan a constata carganan ilegal. E prome carga confisca a tuma luga 
riba 18 januari 2023. E carga a contene un gran cantidad di caha di 
webo empaketa den caha di appel cu no wordo declara. Ta trata di webo 
blanco cu mester di permiso di importacion for di Directie Economische 
Zaken, Handel en Industrie (DEZHI). 


E di dos carga confisca a tuma luga riba 1 februari 2023. E carga a 
contene un gran cantidad di diferente tipo di medicamento cual tabata 
scondi den un container di fruta. Ta trata aki di medicamentonan manera 
diclofenac, diferente tipo di antibiotica, dolocom, sildenafil, ampicilina, 
fricilicont, diclofec forte, amoxilina, gripefin, mambo y hopi mas. E carga 
no a wordo declara y tampoco tabata tin permiso di importacion for di 
Inspectie Volksgezondheid Aruba (IVA). 


Aduana a confisca e carganan aki y a pasa e casonan pa seccion di 
Recherche y Informacion (DRI). DAA ta percura pa cumpli cu su tareanan 
fiscal como tambe e tareanan no-fiscal. Den e caso aki riba e tereno di 
salubridad, ta importante pa preveni carganan ilegal sali den mercado 
liber y alabes ta proteha e salud di e comunidad di Aruba. 


Departamento di Aduana a confisca dos tipo di carga ilegal 

T 
in un luga na Moko caminda tur esunnan 
cu ta frecuent’e sa cu n’e luga ey abo no 
ta wak “nan”, pero “nan” si ta wak bo! E cli- 
entenan fiho sa cu ora bo sinti bo cabeynan 
di nek lanta para ta pasobra “ergens”, un ca- 
minda, un di “nan” ta para loer bo mientras cu 
abo, ni con bo draai rond, no por wak “nan”. 


Diasabra 4 di februari proximo, e hotspot 
banda pariba di caminda di Catiri pa Nort, 
conoci pa decadanan largo como La Roca 
Rum Shop, lo duna oportunidad un biaha mas 
pa tur e gang cu ta bataya otro tur weekend 
ariba e mesa di biyar, bini hunto den un torneo 
“NOS CU NOS” pa dicidi kende ta “top dog” 
den biyar p’e aña 2023. 


E aña aki un biaha mas e conocedo Juni 
“Kilowatt” Figaroa lo haya chens pa defende 
su titulo di aña pasa contra un cantidad 
grandi dje grupito “ons kent ons” cu pa 
decada largo ta frecuenta e “watering hole” 
mas conoci na Aruba. Ya caba nos tin un lista 
confirma di trabuconan cu tin gana di bay cu 
e trofeo! Entre nan, nos tin e famoso Mikel 
“Opname” Tromp, Anthony “Pagara” Croes, 
Carlos “The Builder” Croes, Angelo “Heavy 
Equipment” Wernet, Marc “Licenciado” Farro, 
Roly “Enamoration” Ruiz, y nada menos cu 
coordinador di e evento amistoso Andres 
“Microwave” Figaroa! 
Entre e damanan, nos tin entendi cu Mariana, 
Gwendoline, y nada menos cu Irene Laclé 
tambe lo participa. Via via, nos a logra haya 
sa cu e conocedo biyarista Don Chicho no lo 
ta disponibel ya cu e ta den un gira interna- 
cional na Colombia, y cu e famoso Dr. Phil di 
The Free Savanna University tampoco lo por 
t’ey ya cu e ta investigando un caso serio na 
Hulanda! 


Shonnan, manera semper, entrada lo ta 
completamente gratis y ya nos tin confirma cu 
Roly tin snacks di ayera y pasapalo pa mañan 
completamente por nada pa deleita un y tur 
cu kier bin dal un par di bola y pasa un rato 
ameno. Shonnan, diasabra awor 4 di februari, 
cuminsando pa 1’or di merdia, e grandioso 
“onderonsje” NOS cu NOS na La Roca Rum 
Shop! Yega! 


Campeonato di biyar “Nos cu Nos”! 

M 
i kier extende mi caluroso felicitacion na 
empleadonan di Setar NV, pasado y presen- 
te, cu celebracion di 20 aña di Setar NV! Como 
un actor clave den industria di telecomunicacion 
na Aruba, Setar NV semper a hunga un rol fun- 
damental den avansa e paisahe tecnologico di e 
isla, y tambe semper a contribui cu comunidad. 


Durante añanan, tecnologia a hunga un rol critico 
den forma nos bida y e forma cu nos comunica. 
Setar NV semper a bay na prome luga di e cambio 
aki, introduciendo solucionnan nobo y innovativo 
cu a keda modernisa e industria local. 


Boso esfuerso y enfoke riba avansamento a 
impulsa Aruba como un di e paisnan mas tecno- 
ligamente avansa den nos region. 


Nos ta refleha riba 20 aña pasa mientras ta 
celebra logronan di nos empleadonan pasado y 
presente. Boso trabou duro y dedicacion a yuda 
Setar NV bira un proveedor di servicio di teleco- 
municacion confiabel na Aruba. 


Aki ta pa 20 aña mas di innovacion, progreso y 
exito! 


Minister Geoffrey Wever: 


Pabien Setar NV cu 20 aña di 
innovacion, progreso y exito! 

D 
iabierna ultimo den un actividad di instalacion di miem- 
bronan nobo, Aruba Lions Club un biaha mas ta instala 
dos miembro den nan club di Leonnan pa yuda cu trabounan 
boluntario den comunidad. 


Aruba Lions Club den e aña Leonismo aki ta celebrando 75 
aña sirbiendo comunidad y asina buscando e interes den 
mas personanan den comunidad cu ta dispuesto pa haci 
trabounan boluntario y yuda esnan den necesidad. 


Lion Ivan Croes cu e aña aki ta wordo instala como e gober- 
nador di e districto 35N cual Aruba ta pertenece, ta esun 
cu a instala e dos miembronan nobo cu ta sr. Kenneth 
Croes cu ta un hoben comerciante manehando e compania 
LCR Technical Services cu sigur cu e curason pa yuda den 
trabounan boluntario. 


Un otro persona cu tambe a keda instala ta sr. Ramon Arnhem 
cu no ta desconoci y ta den e funcion di Alto Comisario di 
Polis. Sr. Arnhem tambe ta un persona dinamico cu apenas 
algun tempo na Aruba a mustra e interes pa integra na un 
manera servicial den comunidad y den un tempo cortico 
ya por comunica den nos idioma papiamento y sigur kier 
contribui den su tempo liber pa por haci trabounan bolun- 
tario pa comunidad. 


Den presencia di e presidente actual di Aruba Lions Club, 
Lion Rubin Ponson cu alabes ta e persona cu a introduci e 
dos miembronan nobo aki, nan a haya un caluroso bon bini 


di tur e miembronan presente den e ceremonia cu a tuma 
luga na Boulevard Events Aruba. 
Aruba Lions Club ta contento di por instala mas personanan 
cu ta mustra e interes pa por yuda den proyectonan pa sirbi 
comunidad manera e dos miembronan nobo aki a mustra 
den nan prome palabranan e anochi di ceremonia. 


Awor Lion Kenneth Croes y tambe Lion Ramon Arnhem ta un 
bon aporte na e famia di leonnan di Aruba caminda lo bay 
mustra nan habilidad y un bon curason pa yuda tur esnan cu 
mester di esaki y tambe pa yuda cu e proyectonan cu Aruba 
Lions Club por ta participe. 


Directiva di ALC den nomber di tur su miembronan ta yama 
e dos leonnan aki bon bini, mescos cu pueblo en general 
mester por aprecia y sostene e clubnan di servicio aki cu 
sigur ta un gran ayudo pa comunidad. 


Aruba Lions Club tin e interes pa sigui introduci mas miembro 
pa asina engrandece e miembresia cu mas boluntario pa 
yuda, y ta encourasha tur persona cu e interes aki, pa tuma 
contacto cu cualkier miembro di Aruba Lions Club pa por 
haya mas informacion di e prestigioso club aki y asina por 
cuminsa e proceso pa haci un solicitud. 
Esaki ta mescos pa nan Leo Club cu ta encarga cu hobennan 
cuminsando for di 12 aña pa haci proyectonan boluntario 
den comunidad y alabes ta siña organisa reunionnan y traha 
den grupo pa por logra nan meta. Afilia na Aruba Lions Club 
y sirbi bo comunidad. 


Aruba Lions Club a conoce dos Leon nobo 

DEN HAAG – Minister Plenipotenciario 
mr. Ady Thijsen a haci un bishita na 
burgemeester di Zwolle Peter Snijders. 
Tambe presente na e combersacion aki 
tabata e Arubiano Margriet Leest cu 
ta miembro di conseho di municipio di 
Zwolle (gemeenteraadslid) pa e partido 
Groen Links. 
Sr. Thijsen a gradici burgemeester 
Snijders pa e oportunidad aki pa comb- 
ersa riba posibilidad di cooperacion 
entre Zwolle y Aruba. E mandatario a 
bisa cu e combersacionnan aki mester 
conduci na un relacion duradero cu 
diferente municipionan (gemeente) 
grandi of semi grandi di Hulanda y cu 
e ta mira un significacion grandi pa 
estrecha e lasonan entre Aruba y e 
municipionan. Segun sr. Thijsen como 
meta pa Aruba ta visibel pa un y tur na 
Hulanda. 


Tambe e mandatario a bisa cu cada 
municipio tin nan tereno specifico cu 
kisas por coopera riba dje. 


Asina a bin dilanti durante e encuentro 
cu burgemeester Snijders cu Zwolle 
ta un ciudad cu pa siglo ta conoci 
pa comercio entre Europa Oriental, 
Alemania y Francia. ‘Tambe riba e 
tereno di comercio tin un coopera- 
cion grandi cu e region rond di Zwolle. 
E agenda economico ta basa riba un 
comercio hopi fuerte en special den e 
ramo di compania chikito y mediano 
(MKB) y tambe hopi empresanan di 
famia. Banda di e aspecto di economia, 
Zwolle ta concentra hopi riba un crece- 
mento cu ta segun e normanan clima- 
tologico di futuro. Esaki ta conta tambe 
pa construccion di vivienda y barionan,’ 
asina burgemeester Snijders a bisa. 
Minister Thijsen a bisa di ta contento 
pa tende di e posicion di compani- 
anan MKB na Zwolle y tambe cu hopi 
scolnan tanto riba nivel di MBO como 
HBO tin estudionan den e direccion 
aki. Thijsen: ‘Hopi hoben Arubiano ta 
inspira pa ta entrepreneur y cuminsa 


nan mesun negoshi. Esaki ta algo cu 
nos mester stimula. Tambe mirando cu 
Aruba lo mester aki un par di aña hopi 
trahado pa motibo di “vergrijzing” – e 
cantidad di personanan riba 65 aña y 
cu esakinan lo mester bini dor di inmi- 
gracion. Nos ta kere cu Aruba mester 
di su mesun hendenan y p’esey lo 
mester bin mas iniciativa pa trece nos 
hendenan bek nan isla natal. Papia cu 
partnernan social pa reserva cuponan 
di trabao pa Arubianonan cu ta den 
exterior. 
Entrepreneurs 
Arubiano 
semper lo inverti den Aruba y asina e 
placa ta keda Aruba,’ segun minister 
Thijsen. 


Minister Thijsen a toca tambe e tema 
di vivienda pa studiante y Arubianonan 
na Zwolle, mirando cu hopi Arubiano 
ta acerca Arubahuis cu e pregunta 
aki y Arubahuis kier brinda servicio, 
sin cu mester duna e personanan aki 
speransa falso. Riba e punto aki burge- 
meester Snijder a bisa cu e scarsedad 
di vivienda na Zwolle ta mescos cu e 
resto di Hulanda y tambe cu Zwolle no 
por crea maneho riba e tereno aki pa 
gruponan special, manera Arubiano. 


Segun burgemeester Snijders e aña cu 
a pasa Zwolle no a logra nan meta den 
e cantidad di vivienda cu mester a keda 
construe. ‘E hecho cu Zwolle tin un 
fabrica grandi di Scania cu ta produci 
250 trucks pa dia. Tambe Albert Hein 
tin un centro di distribucion hopi grandi 
pa e parti Oost y Noord di Hulanda. 
Nan tur ta haci uzo di trahadonan pafo 
di Hulanda pa traha y pa e personanan 
aki mester busca vivienda. E desaroyo 
aki ta pone mas presion riba e mercado 
di 
vivienda,’ 
segun 
burgemeester 
Snijders. 


Finalmente a keda palabra cu minister 
Thijsen pa haci un bishita di trabao 
na Zwolle pa bishita algun scolnan, 
companianan pa mira unda por bin cu 
un programa cu lo por cumbini Aruba. 


Minister Thijsen a gradici burge- 
meester Snijders pa e recepcion y 
combersacion hopi ameno pa despues 
intercambia regalo como recuerdo di e 
bishita di minister Thijsen na e burge- 
meester di Zwolle. 


Potret cortesia di Arubahuis 


Minister Thijsen a bishita burgemeester di Zwolle 

R 
iba e prome dia di e bishita di e Famia Real 
na Aruba, nan a bishita San Nicolas pa asina 
nan por a disfruta di e creatividad cu ta concen- 
tra den e ciudad aki di nos Pais. 


E bishita a cuminsa na Filomena College MAVO 
na unda cu e Famia Real a haya un presentacion 
riba kende tabata Boy Ecury y tambe nan por a 
admira un mural cu a wordo crea di dje. Di aki e 
famia a sigui pa Museo Industrial na unda por a 
haya sa mas di e desaroyo di Aruba di un ‘Isla 
Inutil’ pa e ‘One Happy Island’ cu nos ta awo 
danki na e industria di turismo. Despues a sigui 
un recorido pa admira e mural nan den e cayanan 
di San Nicolas, bou guia di Tito Bolivar di Artisa. 
E Famia Real a haya un presentacion y informa- 
cion di tur e muralnan di e districto di arte aki. 
Bunita tabata cu e personanan cu a wordo pinta, 
tabata presente pa asina hiba combersacion cu 
e Famia Real. E recorido a finalisa na Nicolaas 
Store na unda cu e Famia Real por a disfruta 
di presentacion di baile di nos hobennan, sigui 
pa declamacion di un bunita poesia dedica na 
Princesa Amalia. 


Minister di Cultura ta gradici e Comision Real y 
tur esnan cu a haci e bishita di e Famia Real na 
San Nicolas uno exitoso yena cu bunita recuerdo 
di e creatividad na Aruba. 


Minister di Cultura: 


Cu un paseo di arte, historia, baile y poesia, 
e famia real a wordo ricibi na San Nicolas 

E 
rifa di Pastoral Hubenil Aruba (PHA) a 
tuma luga diadomingo 29 di januari ulti- 
mo via tombola pa 2:00pm den aula di Cen- 
tro Pastoral Sta Cruz den presencia di notario 
Chamila Tromp. 


Cu esaki PHA ta informa pueblo di Aruba en 
general, cu e resultado ta manera ta sigui. 
Prome premio ta nr. 0518 y sr. Ditto Acosta 
tabata esun cu tabata tin e ticket ganado. 
Di dos premio ta nr. 3844, cual a bay pa famia 
Contreras-Oduber. 


Y e di tres premio ta nr. 1410, cu a wordo gana 
pa sra. Sandra Dirksen. 
Nos di PHA a anuncia e tres premionan tambe 
riba e FB page di Pastoral Hubenil Aruba. 


PHA ta gradici tur persona cu a cumpra un 
ticket of buki di rifa pa asina coopera cu e 
hobennan cu ta bay representa Aruba na 
Hornada Mundial di Hubentud e aña aki na 
Lisboa. 
Masha danki! 


Pastoral Hubenil Aruba ta anuncia resultado di rifa 

S 
iman pasa Aruba a celebra Dia di Betico. Despues di dos 
aña cu no tabata tin actividad publico pa motibo di e 
pandemia, e Manifestacion Cultural por a tuma luga bek dia 
24 di januari riba Plaza Libertador Betico Croes. Un bunita 
programa a wordo presenta cu a sobrepasa tur expectativa 
e anochi aki na vispera di Dia di Betico, fecha natalicio di nos 
Libertador. E anochi a inicia cu un feria culinario Arubano cu 
benta di cuminda crioyo, cos dushi y artesania. Pa inicia e 
ambiente tabata tin e presentacion di Caha di Orgel ‘Olga’ 
y despues entretenimento musical di Grupo Tipico ‘Brindis’. 


E programa oficial a inicia cu Himno di Aruba interpreta pa 
Tabitha Smith-Heemstadt acompaña pa e ‘All Star Band’ bao 
direccion di e Maestro Raul Piar. Despues cu e Maestro di 
Ceremonia Lorene Flores a yama un y tur bonbini, a sigui 
discurso di Minister di Finansa y Cultura, Xiomara Maduro, 
anfitriona di e Manifestacion Cultural kende den su discurso 
a enfatisa riba e calidad di accionnan di nos Libertador 
pa por a logra e libertad di nos pueblo. E palabranan cu a 
resalta den su discurso tabata ‘perseverancia, determina- 
cion y amor patrio’. Despues a sigui cu e prome acto cultural 
cu tabata presentacion di ‘NLG Dancers’ bao guia di Marisol 
Peña. Nan a presenta un baile di cinta cuadra bou notanan 
di e cancion ‘Nora Marisol’ di Padu del Caribe. Despues e 
talentoso hoben Brandon Dirksz cu pasion pa e lucha di 
Betico, a declama e poesia ‘Gratitud’ na honor di Betico. 


E ambiente musical a inicia cu un concierto pa Dia di Betico 
presenta pa ‘All Star Band’ bou direccion di e Maestro Raul 
Piar kende a acompaña nos artistanan. 


Eltienne Yarzagaray a presenta e cancion ‘Un instru- 
mento’, Arelys Domacasse-Franken & Abigayle Domacasse 
cu a presenta ‘Atardi’, Sidney Simoons a canta e cancion 
‘Libertad, Ghislaine Grant-Comenencia a presenta ‘Curashi’, 
Jose David Polanco a presenta e cancion ‘Promesa na 
Aruba’. Hilyann Croes a canta ‘E Solo ta despidi,’ Chris Kross 
a presenta ‘Chanita’ y Susjaira Kerpens a canta ‘Lamento 
Arubiano’. E anochi a sigui cu e presentacion di John Francis 
Jacobs & Rachel Kraaijvanger cu e cancion ‘Ken ta Betico’, 
Rygel Kock cu a presenta e ‘Dalia’ riba steelpan y Jersey 
Sophia a deleita tur presente cu e cancion ‘Dushi Hende bo 
ta’. Na final tur artista a bin hunto riba escenario y na un 
forma masha emocional a presenta e cancion ‘Man den Man’. 


Despues di e tremendo concierto di e artistanan local acom- 
paña pa ‘All Star Band’ a sigui cu presentacion hopi emotivo 
cual tabata un video di varios di e discursonan y expresi- 
onnan historico di Betico Croes, cu a pone esnan presente 
re-biba e lucha hiba pa nos 
Libertador. Expresionnan manera ‘si mi cay na caminda, gara 
e bandera y sigui cu e lucha,’ ‘mi no ta un tata di un famia di 
homber, muhe y 4 yiu, pero un tata pa henter un pueblo,’ a 
keda resona riba e Plaza cu ta hiba su nomber. 


E anochi a cera cu un tremendo ambiente musical presenta 
pa ‘Robert Jeand’or y su Solo Banda Show’ cu a trece un 
dushi ambiente y na final a wordo acompaña pa grupo di 
baile ACE presentando varios disfraz di nos carnaval. 


Minister Maduro ta gradici e invitadonan y publico presente 
cu a bini hunto un biaha mas riba Plaza Libertador Gilberto 
François ‘Betico’ Croes pa celebra Dia di Betico cu hopi 
alegria y emocion. Como tambe un danki special na tur e 
musico y artistanan pa nan excelente y bunita presentacion. 
E mandatario di cultura ta gradici Comision Celebracion 
Dianan Nacional pa organisa e bunita evento aki digno di 
nos Libertador Betico Croes. #MinFIC 


Minister Xiomara Maduro: 


Pueblo a celebra Dia di Betico cu un bunita 
manifestacion cultural di nos artistanan local 


Un espectaculo fantastico y impresionante dedica na nos Libertador Betico Croes 


Diabierna, 3 Februari 2023 
CORSOU 
24 
AWEMainta 


WILLEMSTAD - Manera fiscal mr. B. Niks, na nomber di 
Ministerio Publico mes a trece padilanti durante tratamento 
di e caso dia 11 januari 2023 Anthony Demei no tin culpa 
di un accidente fatal cu a tuma luga dia 16 di april 2022. 
Ta trata aki di un suceso hopi tristo, caminda e ciudadano 
Anthony Demei di 44 aña di edad tabata e protagonista prin- 
cipal den un accidente di trafico riba caminda di Bandabou, 
weg naar Westpunt. Manehando e vehiculo Isuzu TFR cu e 
plachi di number V 67-74 e ciudadano Anthony Demei a core 
riba e banda contrali bay dal den e auto cu tabata biniendo 
di e direccion contrali cu tabata un Chevrolet Spark cu e 
plachi di number di e Chevrolet Spark N 1-84 y maneha pa 
señora L. Francisca-Isenia y hunto cune den e auto tabatin 
su yiu R.J.A. Isenia, kende a keda gravemente herida, pero 
señora L. Francisca-Isenia claramente a perde su bida como 
consecuencia di e accidente. Señora L. Francisca tabata un 
ciudadano hopi stima, gusta y activo den organisacionnan 
pa sirbi bienestar di e comunidad aki, segun fiscal mr. Niks. 


E ciudadano Anthony Demei a hay’e den un accidente teribel 
cu no por tum’e na malo fiscal a splica durante tratamento 
di e caso, pasobra algo straño a sosode cu tabata fuera di 
su boluntad. Talbes Anthony Demei a hay’e den un black 
out cu a hacie perde tur control riba stuur. Na su comporta- 
cion durante tratamento di e caso tambe esey a bini padi- 


lanti, na momento cu hues y fiscal a puntra si e por a pega 
soño, Anthony a bisa cu e no por confirma esey, e no sa. 
Pero simplemente el a sinti cu su curpa a bira slap na cierto 
momento. E señora victima a mira e vehiculo di Anthony ta 
slinger riba caminda y a dicidi di para ey mes y Anthony Demei 
a core bin dal den dje cu e consecuencianan ya menciona. 
Pruebanan haci a demostra cu Anthony Demei no a consumi 
ningun drupel di alcohol, ni ningun otro substancia prohibi. 


E impresion ta cu ta trata aki di un ciudadano cu ta traha 
duro tanto cu su carpinteria como e hecho di ta sirbi como 
guia den naturalesa, cu posiblemente dor di cansancio a 
confronta cu e ‘black out’, manera fiscal a trece padilanti. 
Fiscal a pidi pa absolve Anthony Demei di tur culpa, no por 
tum’e na malo pa loke a pasa y a bisa hues pa laga Anthony 
Demei liber di tur acusacion y ta precies loke hues mr. G. 
Verbeek a dicta den su sentencia ayera. Demandanan di 
daño y perhuicio tampoco no keda honra. 


Na final di tratamento di e caso dia 11 di januari ultimo 
Anthony Demei a dirigi su mes na famianan di e victimanan 
y a mustra tur comprension pa nan dolor cu e perdida di 
señora L. Francisca-Isenia y tambe e yiu homber R.J.A. 
Isenia cu a keda accidenta hopi grave. Anthony Demei a 
bira su cara y a dirigi su mes na e famia. 


WILLEMSTAD – Conseho Social Economico a recomenda 
parlamento pa cambia ley di sueldo minimo di tal manera cu 
hobennan cu bira mayor di edad cu 18 aña mester por cobra 
sueldo minimo di hende grandi. 
Cu otro, ta anula e regla di sueldo minimo pa mayornan di 
edad cu haci 18 aña. E cambio ta sinta den reduccion dje 
edad di 21 pa 18 aña pa hobennan mayor di 18 aña por cobra 
sueldo minimo pa hende grandi. 
Dos aña pasa tambe SER a studia e materia y a recomenda 
mesun cos. 
SER no ta haya husto cu tin un diferencia di pago entre e 
grupo cu ta hayando sueldo minimo pa hende grandi y 
esunnan cu no ta haya esaki. 
Cu e recomendacion aki a kita tambe e discriminacion cu 
tabata conta pa hobennan di 19-20 aña cu ta traha den 
sector di turismo y ta haya sueldo minimo pa e categoria aki. 
E cambio no ta conta pa hobennan di 16 y 17 aña cu ta 
traha y ta studia. 


Anthony Demei laga liber di tur acusacion 


Hobennan di 18 aña 
mayor di edad ta haya 
derecho riba sueldo minimo 


WILLEMSTAD 
- 
Diaranson 1 di februari 
2023 alrededor di 12.28’or 
di merdia, Central di Polis 
a ricibi notificacion cu tin 
un establecimento den 
Breedestraat (Otrobanda) 
na candela. 
Na yegada di e unidad 
policial, nan a constata 
cu e candela tabata basta 
feroz. 
Brandweer a yega rapido 
na e sitio y a logra paga e 
candela. 
Lamentablemente no por 
a evita cu e establecimen- 
tonan a haya basta daño 
di e candela. 
Causa di e candela ta den 
investigacion. 


Establecimento na candela 

Fortaleza Pa Famia 


MENTIRA ta un boomerang, si bo gaña e ta bini bek pa bo, si bo yuda hende gaña, 
bo ta bira yoyo di hende, pasobra ningun hende ta haci bofon di Dios (Galationan 6:7). 


Mentira ta mescos cu demasiado salo den un cuminda, y demasiado yeast den un mansa, e ta daña tur cos. 
Mentira ta kibra matrimonio, e ta haci yiunan rebelde, e ta kibra famia, e ta pone hende falta respet pa otro, 
e ta habri porta pa maldad y inmoralidad. 
A bira facil awendia, pa hende gaña, y pa otro sostene e mentira, y hende ta hasta rabia si bo no ta di acuerdo cu nan. 


Hende cu tin e autoridad pa cumpli ,ta priminti y no ta cumpli, y lubida cu esey tambe ta mentira, 
ora bo ta bisa algo cu bo sa sigur cu bo no ta bay cumpli cune (Genesis 29:18-25). 


Farao a bisa Moises pa suplica Señor pa kita e plaganan y asina e lo laga e pueblo di Israel bay pa nan alaba Dios, 
pero ora e plaga di musca a kita, Farao no a cumpli cu su promesa. 
Tempo cu Corona virus a ataca nos tur hende tabata contra e virus, pasobra e tabata mata hende, y separa famia, 
y te awe tin hende ta recuperando di e virus. No tabatin mester di recoge ningun firma pa sa ken ta pro y ken ta contra. 


Y awor cu nos mester respalda e Palabra di Dios tin tur sorto di contra tempo, 
y wega di wise guy, hende tin miedo pa para pa e berdad, hende a kere den mentira y no ta respeta Dios. 


Tempo ta trabahoso ,hende a bira arogante, hende ta mas estimado di placer cu di Dios, 
hende cu tin apariencia di ta religioso di berdad pero cu ta nenga su poder, (2 Timoteo 3:5). 


Nos ta den tempo cu mundialmente promesa falso a bira pan cu keshi pero hende ta lubida cu: 
Dios no ta cambia, Dios ta mesun cos, Dios ta mira tur cos, hende por gaña hende, 
pero ningun hende no por gaña Dios. Ta tempo pa hende arepenti. Dios ta fiel y husto di pordona (Juan 1;9). 


Palabra di Dios ta bisa den Efesionan 4:25; P’esey poniendo mentira un banda, 
cada un di boso papia berdad cu su prohimo, pasobra nos tur ta miembro di otro. 


E fruta di mentira ta decadencia, moral, spiritual,familiar,y hasta financiero, 
pasobra mentira ta cera porta pa nos cerca Dios, cu asina lo no tin prosperidad, 
tanten cu arepentimento genuino no tuma luga. 


Cada mentira cu sali for di boca di hende, ta haci Dios tristo, pasobra e naturalesa di Dios ta berdad. 
Y ta masha peligroso ora nos sa e berdad pero nos ta haci wega, manera nos kier prueba cu e palabra di Dios ta berdad. 


Un biaha mas nos tin di corda cu Dios no ta haci wega, ningun hende no por gaña Dios, 
Su promesa ta berdad y Su palabra nunca no a faya. Tur hende lo mester duna cuenta na Dios. 


Den Exodus capitulo 32 Aaron a bisa Moises cu ora e pueblo a tira nan cosnan di oro den candela e a bira un 
bishe di oro pa nan adora, pero den versiculo 2-3-4 ta mustra nos cu ta Aaron mes a traha e bishe di oro, 
y wak e daño cu e mentira ey a causa den e pueblo. 


Ta tempo pa nos arepenti, pasobra cada un di nos a yega di papia mentira, 
si nos bisa nos no tin pica nos ta gaña nos mes, p’esey nos tur tin di arepenti y para firme pa e palabra di Dios. 


Sinceramente,Pastor Marcel Balootje 


Mentira ta nos enemigo, a yega tempo pa arepenti 

“Bou di alanan di Dios mi ta sigur” 
Abo ku ta biba bou di amparo di Altisimo, 
ta hospedá den sombra di 
Dios Omnipotente, bisa Señor: 
“Mi refugio, mi forti, mi Dios, 
den kende mi ta 
pone mi konfiansa” 
Salmo 91:1-2 


Cu hopi dolor na nos curason pero conforme 
cu boluntad di Dios y agradecido pa tur locual 
ela nifica den nos bida , nos ta participa 
fayecimento di nos mama, suegra, wela, 
bisawela y tanta 


Sra. Vda. Maria 
Marcela Maduro 
*16-06-1932 †25-01-2023 


Casa: †Juan Maduro 


Na nomber di su: 
Yiunan: 
Natalio (Taly) y Betty Maduro-Medina 
Maria (Chichia) Maduro 
Alberta (Betty) Maduro 
Eric y Brigida Maduro-Geerman 
Lucia (Susy) Maduro y Vale Koolman 
Sabelita (Lita) y Polin Danjo-Maduro 
†Lucas Maduro 
Elsa y Roland Arends-Maduro 
†Michel Maduro 
Hose (Jos) y Maritza Maduro 


Nieto(a)nan: 
Andre, Jeffrey, Jo-anne Maduro 
Jean Pierre Maduro, Stacy Boezem 
Melissa, Mitchell, Lucas Maduro 
Ellery, Eldrick, Yormery Maduro 
Aaron, Valery Koolman 
Michael, Patrick, Christian Danjo 
†Billy, Diveana, Annebelle, Ronald Arends 
Josiree, MeryAnn, Johan, Susan, Shannon Maduro 


22 Bisanieto(a)nan 


Bon amigo di cas/ famia: Elison Mercera y famia 


Rumannan: 
†Cornelis Maduro y famia 
†Frans Maduro y famia 
†Pancracia Franken-Maduro y famia 
†Cerilio Maduro y famia 
†Eliza Maduro y Maduro 
†Eusebio maduro y famia 
†Ursulita Maduro 
†Encarnacion Maduro y famia 


Swa y cuñanan d.f.m y famia 


Sobrina(o)nan, prima(o)nan, ihanan, bon 
bisiñanan y conocirnan 


Gradicimento na Cas Betesda, WGK, H.O.H, piso 
4A, Dr de Kort 


Demas famia: 
Maduro, Medina, Geerman, Koolman, Danjo, 
Arends, Tromp, Franken, Ras, Vrolijk, Thijzen 


Nos disculpa si den nos tristesa por a lubida algun 
famia. 


Acto di entiero lo tuma lugar diasabra 4 di 
februari 2023 di 2:00 pa 4:00 pm na Aurora 
Funeral Home, despues lo Sali pa Santana 
catolico na Sta Cruz. 
Despues di entiero no ta ricibi bishita di 
condolencia na cas. 


Those we love, don’t go away. They 
walk beside us every day. Unseen, 
unheard, but always here, still loved, 
still missed and still very dear. 


Prediepkoemar 
Jawalapersad 
*27-01-1957 - † 26-01-2023 


Wife: 
Chandra Jawalapersad – 
Baidjnath Misier 


Children and grandchildren: 
Vikash, Tenoeschka, Laxmi and Vinay 
Akash, Geneyda, Aishwarya, 
Amish and Aishaanya 
Avinash, Mei-Lin and Prisha 


Condolences will take place on 
Friday, Febuary 3rd 2023 from 1pm 
– 4pm followed by the Cremation 
ceremony at Aurora Funeral Home, 
Cumana 76, Aruba 


Mane solo ta despedi y e dia ta termina, asina mi 
ta despedi di boso y mi bida terenal a yega 
su fin. Laga e dushi recuerdonan cu mi a pasa cu 
boso ta boso Consuelo te dia nos bolbe reunie 
den 
Reino Celestial. 


Cu inmenso tristesa na nos curason nos ta 
anuncia fayecimento di nos ser keri: 


Sr. Mirto 
Alexander Krozendijk 
Mihor conoci como Mirto 
*08 -02-1961 - †29- 01-2023 


Acto di entiero lo wordo anuncia despues 


Gradicimento 


Rigoberto Tromp 


Na prome lugar Sra Esther y yiunan ta gradici Dios 
pe forsa durante di e enfermedad di mi casa 
“Rigochi” 11 aña largo. 


Ademas nos kier a duna un danki speciaal na tur 
famia y amigonan, bisiñanan y conocirnan cu a 
duna sosten y consuelo den e momentonan dificil 
aki y tambe esnan cu a manda flor, yamada, 
mensahe, WhatsApp. 


Nos kier a yama danki na Dr. Jonkhoff for di 
principio a cuminsa cune (cu no tey mas) 
Dr. Cabenda, Dr. Bennert, Dr. Becker, tur e 
verpleegsternan y dokternan di SEH y piso 4 di 
HOH y e verpleegsternan di oncology (Danki pe 
pasenshi). Y Aurora Funeral Home pa nan bon 
servicio. Boso mustra di attention tawata un gran 
consuelo pa nos. 


Un danki di curason. 


Visit our Website 
www.awemainta.com 

Mi no a muri. 
Ta pesey mi no a bisa ayo. 
Mi a djies habri mi halanan y bula bai keiro. 
Boso a keda atras. 
No laga tristesa domina boso. 
Keda uni un cu otro pa mi alma, 
esey lo ta un alegria. 
Recorda mi cu hopi amor. 


Nos ta anuncia fayecimento di: 


Sr. Fabio 
Alejandro Laclé 
mihor conoci como Jopi 
Sunrise 01-05-1940 Sunset 26-01-2023 


Na nomber di su: 
Esposa: Sra. Balvina Laclé Sanabria. 


Yiunan: 
Fabiola Dixon-Laclé y Gregg Dixon 
Alvin Laclé y Johrainne Laclé-Giron 


Nieta(o)nan: 
Alexandra Dixon, Gabriella Dixon, †Emmanuel 
Dixon, 
Jobriël Laclé y Nivlainne Laclé 


Tata: 
†Jacobo Francisco (Coco) Laclé 


Mama: 
†Anna Maria (Miminchi) Laclé-Laclé 


Rumannan: 
†Jeanette y †Roland Laclé y famia 
†Jacobito Bello 
Hendrik (Henny) Laclé y Mathilda Laclé-Flanegin y 
famia 
†Gisela (Sally) y Wilfred (Sonny) Polak- Laclé y 
Famia 
Violeta y Frans Alten- Laclé y famia 
Ruth y Roland Lejuez- Laclé 
Jaime y Helen (Lientje) Laclé y famia 
José (Joy) y Cheryl Laclé Arendsz y famia 


Tanta na bida: 
Nicomeda (Ninita) Croes-Laclé y famia 


Tur su sobrina- y sobrinonan, primo- y primanan, 
swa- y cuñanan, bisiñanan, ihanan, amigo- y 
conocirnan. 


Amigonan di cas: Juan y Patricia Jansen-Arias 
Manera yiu: Robin van der Woude 


Maria y Ricky Hoeverts cu semper tabata 
pendiente como bon bisiña, Ayrine Marugg 
y Maria Caster cu hopi amor semper a yuda, 
enfermero(a)nan di wonden poli. 
Demas famia Laclé, Sanabria, Dixon, Giron, 
Flanegin, Alten, Lejuez, Arendsz, Arends, Croes, 
Bremer, De Mey, Yarzagaray, Oduber,Thiel y tur 
Famia na Colombia. 


Ta invita tur famia y amigonan pa acto di 
condolencia y entiero ariba diasabra 4-02-2023 
di 9.00 am pa 11.00 am na Misa Santa Filomena 
na Paradera. Sigui pa un respons y despues lo sali 
pa santana Sabana Basora. 


Ta pidi encarecidamente pa no manda flor of 
krans, lo tin un box disponibel pa donacion pa 
Wilhelmina Kankerfonds. 


Nos ta pidi disculpa si nos por a lubida un of otro 
persona of famia den nos momento di tristesa. 


Nos disculpa cu nos no por ricibi bishita di 
condolencia despues di entiero na cas. 


Salmo 118:29 
Duna gradisimento na Senor, pasobra E ta bon, 
pasobra Su miserikordia ta pa semper 


Conforme y agradecido na nos Creador: 
Ta anuncia fayecimento di mi casa, 
tata y welo stima: 


Sr. Victor Albert Junior Lewis 
Miho conoci como: Juni / Lewie 
*20-07-1961 - †24-01-2023 


Esposa: Sra. Linda Lewis Hieroms 


Yiunan: Lisle Lewis 
Liz y Olson Yarzagaray Lewis y yiu 


Nieto: Lance Yarzagaray 


Mayornan: Victor Lewis y †Alejandrina Quandus 


Rumannan: Ingrid 
Maritza y Fico 
Pamela 
Victor y Gina 
Jessie y Elnathan 


Sobrinonan: Randolph, Jason, Gillienne, Benoni, 
Vashni, Gerson, Davic, Quiomy, Marie-Luisette, 
Enny-Marie, Ginnette 


Omo y Tantanan: 
†John 
†Michael 
†Vincent 
Winston 
Irma 
Lancelot 
†Celestino 
†Francisco 


Swa y Cunanan: 
Jorge 
Madeline 
Rudolfo 


Madrina y padrinonan, comer y compernan, 
primo y primanan, Ihanan 


Su ayudante: Sra Ita Ridderstaat 


Famia nan: Lewis, Hieroms, Quandus, Yarzagaray, 
Albertsz, Servinus, Luydens, Ras, Commenencia, 
Chirino, Chai, Tromp, Ridderstap, Geerman, 
Lopez, Kalis, Dubero, Goyla, Jacobs, Maduro, 
Croes, Wix, Vrolijk, Hijmering, Wu, Martha, Wester, 
Maury Florez, Rodriguez, Caton, Webb, de Cuba, 
Wernet, Rosendo y demas famia nan na: Aruba, 
Hulanda, Corsow y Merca 


Coleganan di WEB ARUBA NV, ex-coleganan di 
Air Aruba NV y General Air Services NV 


Bon amigo(a)nan di cas y friendnan di Harley 
Davidson, 


Ta keda invita pa asisti na e acto di condolencia 
y despedida, cual lo tuma lugar na 
Aurora Funeral Home, diasabra 4 februari 2023 di 
8:00 am – 11.00 am y sigi pa e acto di cremacion 
cu lo tuma lugar den seno familiar. 


Nos ta lamenta cu nos no ta ricibi bishita di 
condolencia na cas. 


Tambe nos ta pidi nos disculpa si nos por a lubida 
un of otro famia den nos tristeza. 


Lo tin un box disponibel pa haci un donacion na 
Koningin Wilhelmina Fonds Aruba. 


†Theresita 
Editha 
Pascual 
Juliana 
Thomas 
Paulita 
†Emilia 
Jerry “Tung Sang” 


Yvonne 
Bernadette 
Roberto 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece Cristianamente 


Sra. Alejandrina 
Victoria- Tromp 
*26 Nov 1934 - † 25 Jan 2023 


Esposo: †Michel Victoria 
Yiu: Maria y Alexander Zuñiga-Victoria 


Nieta: Michelline y Hector 
Nieto: Alexander y Kimberly 
Bisanietanan: Alexanys, Marlexys, Azley, Aliani 


Rumannan: 
† Martin Tromp 
Teodoro (Dodo) y Ema Tromp – Raaz 
Mathilda y † Feliciano Thielman - Tromp 
† Ludovico (Tani) y Maritza Tromp-Sprok 
Feliciano (Djie) y †Ria Tromp – van Dalen 
† Mauricio (Nicho) y Carmen Tromp – Kelly 
Supriana (Anna) y Lucas Semeleer – Tromp 
Lucia y Nelson Sprok – Tromp 
Felepina (Pina) Tromp 


Swa y cuñanan: 
†Requilda Mambi y famia (na Cur) 
† Evaristo Victoria y famia (na Cur) 


George Victoria (na Cur) 


Subrino (a) nan: 
Jenny, Jalitza, Jasmira, Jarelis, Roland, Patrick, 
Jairo, 
Emily, Sharon, Maurits, Anoushka, Artania, 
†Carol, 
Vincent, Natalie, Canisio, Jose, Khys, Luskys, 
Nancy, 
Cynthia, Eduardo Jr. 


Con suegra: 
Carmen Leonor y famia 


Su amiganan di cas: 
Luz marina y Kenke, Orlando y Ana, Nelly, 
Justina, Isabella y Ruben, Justa y Jacintho, 
Imari 


Primo y primanan, Ihanan na Aruba, Hulanda 
y Colombia.comper y comernan 


Demas famia: 
Tromp, Victoria, Zuñiga, Vargas, Lopez, 
Figaroa, Kelly, Jansen, Scharbaay, v/d Plank, 
v/der Biezen, Mambi, Gonzalez, Koolman, 
Zambrano, Thielman, Van Dallen, Semeleer, 
Sprok, Maya, Colina, Coskun, Zarate 


Nos disculpa si den nos momentonan di 
tristesa nos por a lubida un familiar. 


Acto di entiero lo tuma lugar diabierna 3 
Februari 2023. Nos defunta stima Alejandrina 
lo ta reposa for di 2.00 pm na Misa Santa 
Anna na Noord despues saliendo pa santana 
Catolico na Noord. 


Nos ta lamenta despues di entiero nos no ta 
ricibi bishita di condolencia 
na cas. 


